
REFERAT
Privind aprobarea suplimentării evenimentelor de pe Agenda manifestărilor culturale

a Casei de Cultură a Municipiului Timişoara din anul 2010
Prin adresa cu nr. SC2010 –27643 / 17.11.2010, Casa de Cultură a Municipiului Timişoara solicită suplimentarea Agendei manifestărilor culturale din anul 2010 aprobată prin HCL 86/ 2010, prin introducerea unor acţiuni şi evenimente de comemorare a eroilor martiri ai Revoluţiei din 1989 de la Timişoara.
Datorită situaţiei economice actuale, o serie de acţiuni prevăzute să aibă loc în anul 2010 şi cuprinse in Agenda manifestărilor Casei de Cultură a municipiului Timişoara, nu au mai avut loc sau au fost de o mai mică amploare. Proiectele sus menţionate vor fi susţinute financiar din economiile efectuate de pe proiectul „Timişoara stradală” cuprins în Agenda culturală a manifestărilor Casei de Cultura a municipiului Timişoara din anul 2010. Menţionăm faptul că nu se solicită fonduri suplimentare.

În acest sens, solicităm redistribuirea sumelor aprobate pentru proiectul “Timişoara stradală” de pe Agenda Culturală a Casei de Cultură a Municipiului Timişoara, pentru introducerea următoarelor proiecte de comemorare a eroilor martiri ai Revoluţiei din 1989 de la Timişoara:

1. Comemorare 2010 – 21 de ani de la Revoluţie: „Pe urmele cenuşii Eroilor Martiri timişoreni dispăruţi în Revoluţiei”, Cupa „Memorialul Revoluţiei” la minifotbal, Pelerinaj la Slatina „Pe urmele Martirilor timişoreni dispăruţi în Revoluţie”- proiect organizat de Asociaţia Memorialul Revoluţiei Timişoara- 5.000 lei
2. „Aniversarea a 21 de ani de la Revoluţia din 1989” – proiect organizat de Asociaţia Luptătorilor din Timişoara Arestaţi în Revoluţie ALTAR 1989- 5.000 lei

3. Program comemorativ al  Asociaţiei 17 Decembrie a Răniţilor şi Familiilor Îndoliate din Timişoara, pentru cinstirea memoriei eroilor martiri din Timişoara - proiect organizat de Asociaţia 17 Decembrie a Răniţilor şi Familiilor Îndoliate din Timişoara -5.000 lei
Aceste proiecte, pentru care se solicită suplimentarea acţiunilor Agendei manifestărilor culturale a Casei de Cultura a Municipiului Timişoara pe anul 2010, sunt acţiuni prin care se readuc, în memoria publicului din ţară şi din Timişoara, momentele care au declanşat Revoluţia din 1989 şi care au redat libertatea poporului român. 

În acest sens, solicităm aprobarea modificărilor menţionate mai sus.

